294 



begribe, at disse to Vegetationsdannelser saa strængt 

 skille sig fra hinandeD. 



Disse Krat, der ofte ere udbredte over uraaalelige 

 Strækninger, ere en Forbandelse for Landet i lige saa 

 høj Grad som Skovsavannerne ere til Velsignelse, En 

 unyttig og uigjennemtrængelig Ørken af Buske, som selv 

 Ilden ikke er istand til at udrydde, stiller sig ofte ivejen 

 for den menneskelige Kultur som en uovervindelig Skranke, 

 Krattene have ikke mindre end de vandløse Ørkener længe 

 været en Hindring for Bestræbelserne for at trænge ind 

 i Kontinentets indre, ja endog for at knytte fjerntliggende 

 Kystkolonier til hverandre ved Landveje. Ogsaa i det 

 tropiske Avstralien seer man af Leichhardts Beretning, 

 hvorledes denne energiske rejsende, der var den første, 

 som gjennemvandrede Landet fra Øst- til Nordkysten, 

 ofte i Uger ja Maaneder blev opholdt af uigjennem- 

 trængelige Kratvildnisse og kun derved overvandt disse 

 Vanskeligheder, at han omgik dem og opsøgte Flod- 

 linierne, som undertiden banede ham en møjsommelig 

 Vej, men heller ikke sjelden ledte ham bort fra den 

 bestemte Retning. 



Krattene optræde forøvrigt under lidt forskjellige 

 Modifikationer og benævnes derefter med forskjellige 

 Navne. 



En blandet Skov (Brushwood), dannet af skygge- 

 fulde, tæt voksende Træer, betegner de fugtige Steder i 

 Creek-Dalene. Her optræde Planteformer med en yppig 

 Vækst, som mest fjerne sig fra den avstralske Vegeta- 

 tions almindeligste Karakter: Palmerne, de træagtige Breg- 

 ner og en træagtig Lilie. Man træffer i Sydavstralien 

 ogsaa Eukalyptusformer af gigantisk Størrelse: Stammer 

 jned 8 Fod Gjennemsnit ere meget almindelige. Det 



